Downloaded from YTS.MX
Official YIFY movies site: YTS.MX
Ne!
Ryo!
Valaki!
Van itt valaki?
- Figyeljenek! - Igen, uram!
Lehetnek még emberek a romok alatt. Csináljuk azt, hogy…
Elnézést! Nem találom a fiamat. Hol vannak azok, akiket kimentettek?
Ryo!
Uram! Hát nem esett baja!
Yuko, jól vagy?
Hozok takarókat.
Nem látta a fiamat?
Uram!
Mi folyik itt?
Hahó!
Valaki…
Nem biztonságos idekint.
Várjon!
Hé!
Jól vagy?
Hála az égnek!
A tengerparton tértem magamhoz.
Senki sem válaszolt nekem, és nem érzem, amit megérintek.
Nem értettem, hogy mi történik, aztán meghallottalak téged.
Értem.
Mély levegő!
Nyugodj meg egy kicsit!
Lélegezz mélyeket!
Ez elég durva volt.
Egyelőre gyere el hozzánk!
Tudsz járni?
Ahogy már mondtam,
az én ötletem volt ez a csillaghomok.
Érted?
Láttál ilyet az ajándékboltokban, nem?
Vettem is a családomnak az üzleti útjaimon.
Látod?
Nekem köszönhető.
Már megint kezdi.
Ez az igazság, jó?
Részt vettem egy diáktüntetésen.
Teljesen leégtem, ezért elmentem az Iriomote szigetre.
Megtöltöttél egy üveget homokkal, aztán eladtad. Már mesélted.
Új vendégünk érkezett?
- A földrengés miatt? - Valószínűleg.
Szia!
Szörnyű lehetett.
Ez most…
jó nagy volt.
Michael!
Mi ez a hely?
Hát…
Azt nehéz elmagyarázni.
Semmi baj.
Nyugi!
Bőven van időnk, nem?
Kaori, vezesd körbe, kérlek!
Jó. Kaori vagyok.
Gyere!
Elnézést!
Mi ez az egész?
Nem én szeretném elmondani neki.
Hát…
Ide kerülnek azok, akik megbántak valamit az élő világában.
Azaz nem csak ide.
Országszerte vannak ilyen helyek.
Megbántak? Hogy érted?
Jaj, Akira!
Ne kertelj már!
Akkor mondd el neki te, Shori!
Lényegében…
meghaltál.
De nem kelhetsz át a túlvilágra, mert van valami elintézetlen ügyed.
Meghaltam?
Meghaltam.
Jól van, na! Pihenj egy kicsit!
- Alkoholunk is van. - Nem kérek!
Gyere velem, jó?
Semmi baj.
Biztos valami pasi miatt.
Biztos.
Tényleg? Az ő korában?
Várj egy picit!
Gyere!
Az előző lakó elment.
Nyugodtan itt maradhatsz.
Tudom, hogy ezt nehéz megemészteni.
Aludj egy nagyot!
Mind olyanok vagytok, mint én?
Úgy van.
Mi avatunk be.
Már szakértők vagyunk.
Jó éjszakát!
Itt van a kisbabája. Gratulálok!
Miért nem érted meg?
Értem én!
Ezt akartad! Törődj a magad dolgával!
Szia!
Ryo, gyere ide!
Félek!
Boldog szülinapot!
Gratulálok!
- Nézd! - Menj arrébb!
Mit művelsz?
Anyu, nézd!
Ne most!
Gyerünk, indulj már!
- Nem akarok! - Miért nem? Mennem kell dolgozni.
Nem akarok iskolába menni!
Anyu!
Kelj fel!
- Anyu! - Ryo!
- Szia! - Jó reggelt!
Jó reggelt!
Szia!
Sziasztok!
Jó reggelt!
Jó reggelt! Kaori, én is kérek kávét.
Persze.
Tessék.
Mit csinálsz?
Jógázom.
Egy halott jógázik, és vigyáz az egészségére?
Fogd be!
Jóga.
A jógát én honosítottam meg Japánban.
Elég már!
Ez az igazság.
Amiatt sérült meg a hátam. Itt ni.
Jó reggelt!
Halihó! Jó reggelt!
Nagyon helyes vagy napfényben.
Mi a neved?
Kawakami Minako.
Minako.
Ejha! Nagyon szép vagy.
Michael!
Manapság már nem illik ilyeneket mondani.
Mi? Tényleg? Miért nem?
Ez a vénember itt Michael.
Aki idehozott, az pedig Akira.
Az a fiatalember ott Shori.
Régen jakuza volt.
Ő ott Tanaka, egy volt bankár,
én pedig Kaori vagyok, régen bárpultos voltam.
Csatlakozz hozzánk!
Hé!
TŐZSDEKRACH
1990. OKTÓBER 2.
Ez…
Csak egy régi szokásom.
Elkérhetem a kocsikulcsodat?
Mi?
Ja, persze.
Nem valami kedves.
KÉRJÜK, JELEZZE NEKÜNK, HA BÁRMIT TUD AZ ALÁBBI ELTŰNT GYERMEKEKRŐL!
Chinatsu!
Aiko!
Kazuki!
Maga is?
Elszakadtam a családomtól.
Azt hittem, megtalálom őket, ha mindennap a nevüket kiabálom.
De…
ha hallanak engem, akkor ők is meghaltak.
Remélem…
ön is sikerrel jár.
Az autópálya gátként funkcionált, így a lakott területeket kevésbé érte.
Még nem találtuk meg Kawakamit.
Reméljük, jól van.
A mentőcsapatok mindent elkövetnek, hogy megtalálják az eltűnteket.
Mi most annyit tehetünk, hogy segítünk a rendőrségnek,
és pontos híreket közlünk le késlekedés nélkül.
Munkára!
Igen, uram!
Kanda úr, itt vagyok.
Szia! Visszajöttél!
- Szia! - Igen.
Köszönöm!
Jókor jöttél. Ma este nabét főzünk.
Csatlakozol hozzánk?
Bocsánat, de nincs kedvem hozzá.
Pont azért kellene jönnöd.
Jó?
Jaj!
Beköszöntött az ősz
Ezen az üres tengerparton
Még akkor sem
Ha összetört az álmom
Ezerszer hallottam már.
Sosem felejtelek el
Mert megígértem a homoknak
Hogy akármilyen szomorú is vagyok
Élni fogok
„Üres tengerpart.”
Ugye hogy szép dal, Shori?
Persze.
Minako, nem akarsz énekelni valamit?
Kösz, nem.
Nem? De kár!
Jól van, tessék. Kész a nabe!
Gyere!
- Kész van. - Gyere ide!
Köszönjük!
Hű de nehéz!
Kaori különleges nabéja!
Jól néz ki!
- Egyél húst! - Vacsorázzunk!
Attól erőre kapsz.
- Lássunk hozzá! - Együnk!
Nyami!
Figyeljetek!
Mindannyian megbántatok valamit az életetekből?
Igen.
Csak a megbánás maradt nekünk.
Ezért lopjátok itt a napot?
Azt azért nem mondanám rá.
Mi van?
Tényleg úgy néz ki, mintha csak bohóckodnánk itt.
Nem akarok bunkó lenni,
de nem vesztegethetem itt az időmet.
Minako!
Nem lehetne azt, hogy csak mára itt maradsz?
Miért?
Hátha…
tudunk segíteni neked.
Igen. A számból vette ki a szót.
Úgy bizony.
Idő van. Most már együnk!
Gyorsan!
Sziasztok!
Enélkül nem kezdhetünk hozzá.
Mihez?
Ez a szokásunk.
Rituális megtisztulás a filmforgatás előtt.
Michael önjelölt filmproducer.
Gyere el egyszer, ha ráérsz! Minden filmem mestermű.
Mindet megnézheted a moziban.
Jól van. Kezdjük!
Jól van. Menjünk!
Mit csinál ez a sok ember?
Havonta egyszer
az újhold éjszakáján mindannyian közösen keresünk.
Mit?
Azokat, akiket szeretnénk megtalálni.
Ez nagyon különös.
Nem gondoltam, hogy ha meghalok, emberek között leszek.
Shori!
Értelmet keresni egy ellentmondásban már maga is ellentmondás.
Ez igaz.
Hé!
Megvannak!
Chinatsu!
Drágám!
Aiko!
- Apu! - Apu!
Kazuki!
Sajnálom!
Fura, nem?
Meghaltunk, de itt vagyunk.
Egyértelműen létezünk.
Létezünk.
Sajnálom!
Nem tudtalak megvédeni titeket.
Fáj a hátam.
Kaori, kérek egy sört.
Jól van.
Tessék.
- Kösz! - Minako is kér?
Odaadom neki.
Kösz!
Tessék.
Mit gondolsz?
Hogy mit?
Hát…
Meglepődtem…
és összezavarodtam.
Ez normális.
Minako, remélem, hamarosan te is megtalálod a párodat.
Jól van, elég lesz már!
Miért?
A fiamat keresem.
Van…
egy fiam, Ryo, akit egyedül neveltem.
Hétéves.
Csak amiatt aggódom, hogy vajon életben van-e.
Veletek maradhatok még egy kicsit?
Csúcs!
Hát persze!
Meg fogjuk találni.
Csúcs?
Akkor csúcs.
Csúcs.
Gyere ide! Koccintsunk!
Értjük.
Kaori!
- Akkor egészségünkre! - Egészségünkre!
Egészségünkre!
MÁGIKUS ÉJSZAKÁK
Tessék!
Gyere be!
Mik ezek?
A jegyzetek, amikről meséltem.
Összeállítok belőlük egy történetet.
Író vagyok.
Értem.
Baj van?
Köszönöm, hogy tegnap itt marasztaltál.
Kicsit jobban érzem magam.
Nincs mit. Tudom, min mész át.
Te is keresel valakit?
Nem, én nem.
Csak szeretnék mindent lejegyezni.
Szeretném, ha nyoma maradna, hogy van egy ilyen világ a halál után.
Ez a te lezáratlan ügyed?
Nem tudom.
Ugye az autót szeretnéd elkérni?
Bármikor használhatod.
Köszönöm!
Biztosan megtaláljuk a fiadat.
Ne félj!
Számíthatsz ránk.
Minako!
Kérlek, hadd készítsek veled egy interjút valamikor!
Mesélj az életedről!
Ha szeretnéd.
Szia!
Helló!
Nem rossz.
Jól néz ki.
Elég már!
Réges-régen csináltam egy jakuzafilmet.
Az is olyan bugyuta volt, mi?
Nem, nagyon jó film. Majd egyszer megmutatom.
Naná.
Na jó, megyek.
KORMÁNYSZÓVIVŐ SAJTÓTÁJÉKOZTATÓ
A MEGRONGÁLÓDOTT ATOMREAKTOR „FOKOZATOSAN STABILIZÁLÓDIK”.
ELHUNYT SZEMÉLYEK
Még nem találták meg Minakót?
ELTŰNT SZEMÉLYEK MINAKO KAWAKAMI (35)
Boldog születésnapot, főnök!
Boldog születésnapot
Köszönöm!
Igyatok!
Köszönjük!
Boldog születésnapot, apa!
Egyetek!
Köszönjük!
Nem vagyok nemes lelkű.
De az világos, hogy három ember problémája
nem sokat számít ebben az őrült világban.
Egy nap majd megérted.
Most pedig.
Fel a fejjel, kölyök!
Minden rendben.
Egyet kivéve.
MI VAN A TÚLVILÁGON?
Megjöttem.
Szia!
Kaori, egy sört kérek.
Máris.
- Itt lesz. - Jól van.
Mi a baj, Shori?
Letörtnek tűnsz.
Mi? Tényleg?
Ma van az apád születésnapja, nem?
Hogy van?
Eléggé megöregedett.
Na igen.
Már hét éve itt vagy.
Néha az jut eszembe,
hogy ha mellette maradok, minden máshogy alakult volna.
Forgattam már a jakuzákról.
De a mai jakuzáknak nehéz dolguk van.
A közösséget szimbolizálják.
De kiszakadtak a társadalomból, és az emberi jogok sem illetik meg őket.
Majd megmutatom neked, ha legközelebb a moziban jársz.
Jól van. Értem.
Neked mi a lezáratlan ügyed, Shori?
Mi ez a kíváncsiskodás?
Én mindenkinek elmeséltem a történetemet.
Azért kerültem ide, mert hét évvel ezelőtt megöltek egy jakuzaincidens során.
Magára hagytam a feleségemet.
Mi? Nős voltál?
Igazából nem volt a feleségem.
Nem tettük hivatalossá.
Shori szentimentális fickó.
Mi? Hallgass már!
Hét éve keresed őt?
Hát, nem is tudom.
Talán nem is akarom látni.
Már úgysem tudom átölelni.
MI LESZ, HA A LEZÁRATLAN ÜGY NEM OLDÓDIK MEG?
Hahó!
Biztonságban vannak?
Értem. Tegyük meg, amit tudunk!
Jól van.
Szia!
OKINAVA, 1970.
Beköszöntött az ősz
Ezen az üres…
Sasaki, Tamashirót letartóztatták.
Értem.
A hatóságok bekeményítettek.
Te leszel a következő.
Meg kell húznod magad.
Tudom.
Tamashiro letartóztatása legyen a holnapi röplapokon!
Jó. Még ma elintézem.
Maiko, holnap találkozunk.
Koga!
Jól vagy?
Igen.
Ne aggódj!
Tegnap a bajtársunkat, Tamashirót jogtalanul letartóztatták az utcán!
Soha nem fogunk engedni a hatóságok elnyomásának!
Nem fogunk!
Itt az ideje, hogy a diákok…
Most azonnal adják fel az egyetemet!
Bontsák le a barikádokat, és jöjjenek ki!
Skandáljuk együtt!
Adják vissza nekünk Okinavát!
Ellenezzük a vietnámi háborút!
- Zárják be az amerikai katonai bázist! - Zárják be az amerikai katonai bázist!
Támadás!
Egység!
Koga!
Mennyi az idő?
Még csak éjfél van. Feküdj le!
Fáj?
A frász jött rám!
Bocsánat! Csak úgy bejöttem.
Minako!
Micsoda meglepetés!
Mi a címe ennek a filmnek?
Az elveszett idő nyomában.
Ugye milyen szuper?
Igen, de a történet felénél vége lett.
Tudom. Nem tudtam befejezni, mert meghaltam.
Tényleg?
Ez a film óriási hatással lesz a mai fiatalságra.
Elképesztő.
A plakáton Maiko, a hősnő egyedül állt volna a tengerparton.
És bumm, fölötte ott a film címe.
Hatalmas dobás lett volna.
Már a plakátja is megvolt?
Hát persze.
Én döntöttem az egészről.
A témáról, a történetről, mindenről.
Miért akartál filmet forgatni egy diáktüntetésről?
Emiatt.
Ez egy igaz történet rólam.
Önéletrajzi film?
Nem egészen.
Én is részt vettem egy diáktüntetésben.
Mindegy, hogy igazunk volt-e, vagy sem, de egység volt közöttünk.
A filmek is ilyenek.
Egy csapatnyi felnőtt szenvedélyesen dolgozik egyetlen közös célért. Bámulatos.
Tényleg imádtad a filmeket, mi?
Igen.
Ha ez önéletrajzi film, akkor Maiko a barátnőd volt?
Igen, mondhatjuk, hogy az volt.
Mi történt veletek?
Hát, tudod, sok minden.
Bárcsak Maiko láthatta volna a kész filmet!
Lehet, hogy még mindig arra vár.
Nem.
Nem hiszem.
Megjöttem.
Szia!
Kész a vacsora.
Gyere már, Kenta!
Azt mondta, kész a vacsora!
Kenta! Fejezd be a játékot!
- Riko, ez anyáé. - Jó.
Kenta! Kész a vacsora!
Tessék.
Mennyit kértek?
Mint máskor.
- Kenta? - Rengeteget.
Persze. Ennyi elég?
Azt hiszem.
Kenta, hogy falod azt a kaját!
És mi a helyzet a klubban?
Repetát!
- Jövő héten lesz meccsed? - Ja.
Szerinted megnyeritek?
Simán.
- Legutóbb lealázták őket. - Ne mondj ilyet!
Hé te!
Én is láttam a meccset.
Inkább hagyjuk!
Rúgott a baba.
Tényleg?
Várj!
Csináld újra!
- Rúgott a baba! - Igen.
- Kenta! - Kihagyom.
Gyere!
Ősrégi, de még használható.
Hű de fényes!
Szia, Minako!
Jó reggelt!
Mit csináltok?
Nagyon meghatottak a tegnapi szavaid.
Mi? Mit mondtam?
Miért kellett felizgatnod? Programom lett volna mára.
Tényleg nem értem.
Minako, te tévés voltál, ugye?
Inkább afféle újságíró.
Jól van. Fogd meg!
Figyelj!
Úgy döntöttem, befejezem a filmet.
Tessék?
Jól van. Figyelem!
A tévésorozatok jönnek és mennek, de a filmeket nem lehet elfelejteni.
Ezt nem csinálhatjátok tessék-lássék!
Mi lenne a dolgunk?
Akira, te lassúnak tűnsz. Te tartod majd ezt.
Mi? Ezt?
Kaori, te veszed fel a hangot.
Hű! A legfontosabb feladat.
- Tanaka, te vagy a rendezőasszisztens. - Jó.
És Shori.
Jóképű vagy, úgyhogy játszhatod a fiamat.
A forgatókönyv.
Mi?
AZ ELVESZETT IDŐ NYOMÁBAN
Michael, te vagy a rendező?
A főszereplő és a rendező. Yang Ik-joon stílusában.
Mi? Milyen stílusban?
- Mi? - Jól van.
Kezdjük!
Első felvétel.
Felkészülni!
Start!
Azóta már…
50 év telt el.
Mi jön most?
- „Szeretném újra látni.” - Mi?
Mi?
„Szeretném újra látni.”
Ennyi!
Felvétel indul!
Hogy volt?
Hát…
A táblád belóg a képbe.
„Szeretném újra látni.”
Nem a szöveg a lényeg. Hanem az érzelmek.
Jól van. Újra!
Már érzem a szerepet.
Vacakul nyílik.
„Szeretném újra látni.”
Tudom.
Túl fényes.
Meddig kell még várnom?
Vegyétek fel a szerepet!
Figyeljetek meg engem, és készüljetek fel!
- Vegyük fel egyszerre! - Jó.
- Azóta már 50 év telt el. - Tudom.
Mi? Miért tekered?
Csak úgy.
Kezdjük onnan, hogy „Azóta már…”!
Ez még csak az első nap.
Még nincs meg a csapategység.
Ez így működik?
Igen, így.
A filmkészítés a csapatmunkáról szól, nem?
Miért tőlem kérdezed?
Azt hiszem, tartanunk kell egy megbeszélést.
Minako, megtanítom, hogy használd a kamerát.
Nem kell.
- Miért? Gyere! - Mi?
Vendégünk jött?
Én elmegyek.
Milyen fiatal!
Szia!
Te látsz engem?
Mi folyik itt?
Még én is új vagyok itt.
Menjünk közelebb!
Mi a neved?
Nana.
Szia!
- Szereted a filmeket? - Tessék?
Örvendek.
Tudom. Sokkoló élmény.
Sajnálom, de…
Én nem sajnálom.
Örülök, hogy vége a szar életemnek.
Micsoda megkeseredett gyerek érkezett!
Te meg ki a fene vagy?
Jól van.
Ifjú hölgy, ott lepihenhetsz. Menjünk!
Az van a lánnyal, amire gondolok, Tanaka?
Valószínűleg.
Na jó. Én lépek.
Shori!
Mi az?
Gratulálok a hetedik évfordulódhoz.
Hagyjál már!
Sajnálom, Shori!
Úgy döntöttem, hogy feloszlatom a csapatot.
KATO CSALÁD
SHORI ÉS MIZUKI KÉT BOLDOG ÉV EGYÜTT
KÖSZÖNÖM, HOGY FELÜLHETTEM AZ IMÁDOTT MOTORODRA!
Megjöttem!
Szia!
Korán jöttél.
Igen. Küldtem neked üzenetet.
Ne haragudj! Nem vettem észre.
Vacsorázunk curryt?
Jó lesz. Kösz!
Mizuki!
Jövő héten lesz egy szabadnapom.
Elmehetnénk a szüleimhez.
Még nem tudtalak bemutatni nekik.
Jó. Benne vagyok.
A jövőnkről is beszélnünk kellene.
Igazad van.
Rég láttalak.
Semmit sem változtál.
Rendes fickónak tűnik.
De azért én jóképűbb vagyok.
Sajnálom!
Legyen jó életed!
…az emlékeidet
Még ha nem is térsz vissza
Nem fogom…
- Késtél. - Szia!
- Kaori, valami ütőset kérek. - Máris.
Mert megígértem az égnek
Hogy akármilyen magányos is vagyok
Élni fogok
Akármilyen magányos is vagyok…
Shori, történt valami?
…élni fogok
Láttam Mizukit.
Mi?
Úgy tűnik, túltette magát rajtam.
Jól nézett ki.
Szerintem férjhez megy.
Megkönnyebbültél?
Igen.
És képzeljétek!
Az új párja nagyszerű fickó.
Pont az ellentétem.
Nagyon örülök.
Most már rendben lesz.
Az biztos.
Shori!
Még nem is láttad a filmemet.
Igaz.
Megnézem.
Az unalmas jakuzafilmedet.
Ez a beszéd!
Menjünk! Nézzük meg most!
- Akira, hozd a kocsit! - Menjünk!
Indulás!
- Nagyon megható lesz. - Biztos?
Figyelj!
Mindenképp éld az életed!
Mi?
Van hová menned?
Velünk maradsz?
Főnök, hogy érted…
Ugyan már!
Jól jön egy nagy család.
Mi a neved?
Yamada…
Masashi.
Na? Ugye jó film?
Egész jó.
Gyere vissza, ha elcsitult a dolog!
Menjünk!
Induljunk?
Igen.
Én tettem népszerűvé a jógázást.
Elég már!
Harminc éve volt. A reklámszakmában dolgoztam.
Nagy fitneszőrület volt akkoriban.
Shori elment, és nincs, aki leállítsa.
- Én voltam az… - Jó reggelt, Nana!
- Jó reggelt! - Hol van a jakuza srác?
Átkelt a túlvilágra.
Ezt nem értem.
Megbántál valamit, vagy van valami lezáratlan ügyed?
Mi?
Szerintem ezért vagy itt.
A frászt hozzátok rám. Mi ez, valami szekta?
Szekta? Kikérem magamnak!
Figyelj, nem akarsz filmet forgatni velünk?
- Mi? - Minako, nem indulunk?
De.
Nana, foglalj helyet!
ELHUNYT SZEMÉLYEK
Mindennap rettegve nézem át.
Nem tudom, mi lenne velem, ha meglátnám rajta Ryo nevét.
Megértem.
Szóval érdekelne az életem?
Igen.
Szeretnék többet megtudni rólad, mielőtt átkelsz a túlvilágra.
Hát…
Kawakami Minako vagyok. Harmincöt éves.
Újságíróként dolgoztam a Hokuto TV-nél, és egyedül neveltem a hétéves fiamat.
A férjed?
Ryo születése után elváltunk.
Dolgozni szerettem volna, de ő nem akarta. Azóta csak ketten voltunk Ryóval.
Milyen volt számodra ez a világ?
Mármint az élők világa?
Igen.
Nem is tudom.
Teljesen lefoglalt a munkám és a gyereknevelés.
Visszatekintve nem is értem, miért tepertem ennyire.
Ha visszamehetnél, mit szeretnél csinálni?
Szeretném…
elvinni Ryót kirándulni.
Mert soha nem volt rá alkalmam.
És…
bocsánatot kérnék tőle.
Sok mindent nem tudunk még a szemmel nem látható világról,
mint az atomok, az elektronok és az elemi részecskék.
Például a mi érzékelésünk háromdimenziós.
Négy, ha az időt is hozzávesszük.
Lisa Randall, egy tudós…
Ez a videó nagyot megy majd.
Zseniális!
Meg fogod osztani?
- Naná. - Hé!
Yasuko!
Fel ne vágd az ereidet, mint Nana! Az olyan frusztráló.
Minden rendben?
- Igen. - Bocsánat!
Akkor nézzük a „dimenzió” szót!
A definíciója szerint a fizikai tér mérésére szolgál.
Jól van. Mi az, ami egydimenziós? Egy vonal.
Itt a desszert.
Sziasztok!
Nana!
Értem, hogy meghaltam, de…
Tudok embert ölni?
Végezni akarok valakivel.
Jaj, Nana!
Ne mondj ilyeneket!
Innen nem árthatunk az élőknek.
Mekkora baromság már!
Mind halottak vagytok.
Hé!
Semmi íze nincs!
Meddig kell még ebben a pokolban maradnom?
Nana!
Gyere velünk!
Szeretnék mutatni valamit.
Mit?
Bízz bennem, és tarts velünk!
Jól van. Akkor induljunk!
Mi?
Mi ez?
Mi, akik meghaltunk, és hátrahagytuk a szeretteinket,
együtt keressük azokat,
akiket meg akarunk találni.
Meg akarunk találni…
Nem tudom, mit bántál meg,
de segíthetünk neked, ha akarod.
Hé! Ide!
Sajnálom!
Nagyon sajnálom!
- Ugye milyen jó? - Üzenetem jött.
Valakitől…
bocsánatot szeretnék kérni.
Ez a kisbaba arca. Ott van az orra és a szemei.
Ez a szája.
Szerettem volna megérni az unokám születését.
Küzdöttem a sorsom ellen, és most itt vagyok.
Nagyon elnéző ez a világ, nem?
Azt hiszem.
Sokáig velük lehettem.
Már semmit sem bánok.
Miközben a gyerekeimet néztem, rádöbbentem,
hogy nagyon erősek.
Talán eredetileg is jól ellettek volna nélkülem.
Néha ez jut eszembe.
Ez nem igaz.
32. NAP - RYO NEVE NEM BUKKANT FEL NINCS ELŐRELÉPÉS
Jaj, Michael!
Miért itt alszol?
Menjünk a szobádba! Tanaka, segíts!
Jó.
Ébredj!
Michael, indulhatunk?
Hórukk!
Jól van. Menjünk!
Jól berúgott.
Jól haladsz?
Igen. Szeretek írni.
De még nem látom a végét.
Most te jössz, Akira.
Mesélj nekem!
Micsoda? Dehogy. Semmi érdekeset nem tudok mondani.
Ha rólad van szó, mindig kitérsz a kérdés elől.
Tényleg?
Szeretném tudni, hogy milyen volt az életed.
Minako,
úgy érzem, előbújt belőled az újságíró.
Igaz.
De…
szívesen elmesélem neked…
hogy mi az oka,
hogy nem tudok átkelni a túlvilágra.
Ez itt a te…
Igen.
Apám konok embernek tűnik, nem?
Én mindig is beteges voltam,
úgyhogy mindennél jobban féltem tőle.
Büdös az ebéded.
Felszedi a földről.
Mit akar csinálni vele?
Meg fogja enni?
Undorító!
Jaj de gáz!
Összekent! Pfuj!
- Jól vagy? - Undi!
Nana!
Yasuko!
Sajnálom, Yasuko!
Nana!
Miért…
Nana!
Nana, miért…
Nagyon sajnálom, Yasuko!
Sajnálom, Yasuko!
Ne haragudj!
Miért, Nana?
Nana!
Gyakorlatilag az ágyamban éltem.
Egy gazda fiaként képtelen voltam a fizikai munkára.
Mindig is azt hittem,
hogy apám nem tekintett a család tagjának.
Amikor megtudtam, hogy haldoklom, arra gondoltam: „Miért pont én?”
A családomon töltöttem ki a dühömet.
Rengeteget bántottam őket.
Azt hiszem…
emiatt nem tudok továbblépni.
Apám, aki egy könyvet sem olvasott el soha életében,
évek óta regényt ír.
Rólam szól.
Ha még élnék,
akkor talán nem írna regényt.
Vagy talán mégis. Ez már örök titok marad.
Viszont örültem neki.
Úgy éreztem, végre megismerhetem az apámat.
AKIRA TAPSIKOLT AZ ÚJSZÜLÖTT BORJÚ LÁTTÁN…
Bárcsak…
életemben is ismertem volna!
Nana!
Micsoda rumli van itt!
Bocs.
Mit írsz?
Mindent lejegyeztem, ami az érkezésem óta történt.
A TÚLVILÁG KAPUJÁBAN (MUNKACÍM) 14. FEJEZET
Baj van?
Tudod…
bocsánatot kértem.
De…
semmi sem változott.
Miért nem?
Egyszer eljön majd a nap,
amikor meg is hall téged.
Ne aggódj!
Ez nem válasz.
Szívesen kölcsönadom.
Viszlát!
- Jó éjszakát! - Jó éjszakát!
Minako!
Minako! Életben van!
A fiad életben van! Nem halt meg!
A fiad él.
HOSHISUNA GYERMEKOTTHON
Megvárunk idekint.
Ryónak megint láza van.
Már egy hete beteg. Holnap vigyük el orvoshoz!
Rendben.
Anyu!
Holnap elmegyünk az orvoshoz, jó?
Az anyukámat akarom.
Tudom.
Biztos megtaláljuk majd.
Ryo!
Sajnálom, hogy magadra hagytalak.
Anyu!
Ott vagy?
Igen.
Itt vagyok.
Bocsánatot akartam kérni tőled.
Elindultam érted az iskolába,
de elsodort a szökőár.
Ne haragudj!
Anyu! Ugye együtt hazamegyünk majd?
De jó is lenne!
Örökre itt kell majd élnem?
Úgy sajnálom!
Vigyázni fogok rád, hogy ne legyél egyedül, jó?
Jó.
Anyu!
Mesélj nekem, amíg elalszom!
Jól van.
Mit meséljek?
Valami vidám dolgot, amit mostanában csináltál.
Abban a világban, ahol most vagyok,
mindenki segít a többieknek megtalálni a szeretteiket.
- Olyan, mint egy felvonulás. - Szuperül hangzik.
Ők segítettek megtalálni téged.
Értem.
Akkor most viszonoznod kell nekik a segítséget.
Igen.
Igazad van.
Tanaka!
Igen?
Van egy lezáratlan ügyem.
Segítenél nekem?
Ha tudok.
Akira!
Ne nézz már magad elé ilyen összetört szívvel!
Miről beszélsz?
Nem is igaz.
Minako szép nő volt.
Ha fiatalabb lennék, akkor…
Pfuj!
Mi van?
Miért pfujolsz?
Pfuj!
Minako!
Visszatértem.
Gyere!
Kérsz kávét?
Kösz, Kaori!
Michael!
Még meg sem köszöntem neked.
Köszönöm!
Ne csináld már! Mindjárt elpirulok.
A filmed.
Fejezzük be!
Mi?
Maradok segíteni.
Hogy Maiko láthassa.
Hagyd már abba! Mindjárt sírok.
Jól van. Legyen! Igen!
Ez a film fantasztikus lesz.
- Szállj be, Nana! - Mi? Dehogy!
Kötelező, Nana.
Dehogyis!
- Tanaka! - Igen?
Hozd a kamerát!
Ahogy akarod.
Jól van.
Lássunk hozzá!
- Kezdem! - Jó.
Első felvétel.
Felkészülni! Most!
Ötven év telt el.
Mindjárt kész a film.
A főszereplő, Koga, hitt a forradalomban, és a diáktüntetésnek szentelte az életét.
De félt, hogy elfogják,
így a tüntetés napján úgy döntött, hogy visszatér Tokióba…
a barátnője nélkül.
Elmenekült.
Szánalmas alak.
Koga, várj!
Ne haragudj!
Nem vagyok képes kirobbantani a forradalmat.
Nem is kell.
Csak maradj itt velem!
Ígérem, találkozunk még.
Úgyhogy Koga kiszállt, otthagyta a diáktüntetéseket,
és Tokióba menekült.
Tudom, hogy venni fogják.
Maiko hozzáment Sasakihoz.
Koga pedig a munkájába temetkezett.
Mindketten fátylat borítottak a közös múltjukra.
Ötven év telt el.
Koga visszatért Okinavába.
Úgy emlékszem arra a napra, mintha csak tegnap lett volna.
Maiko!
Nagyon átéli.
Te vagy Koga Mitsuru?
Aztán egy különös véletlen folytán…
Koga találkozott Maiko unokájával.
Mi? Hogy én?
Ugye ismered a nagymamámat?
Mi?
Te vagy Maiko…
Kérlek, látogasd meg!
Nagyon szeretne látni téged.
Ennyi!
Mi vagy te, csodagyerek?
Elképesztő!
Csúcs vagy!
Fantasztikus!
Nana!
Elég már!
Kérlek, látogasd meg!
- Michael, ne már! - Ne gúnyold ki!
Értem.
Te hamarabb továbbléptél.
Koga!
Ég veled!
Koga!
Legyen boldog életed!
Koga!
Maiko!
Koga!
Maiko!
Michael!
- Várj, Michael! - Michael!
Michael!
Mi a baj?
Maiko!
Michael!
Maiko!
Mutassuk be nagy vásznon!
Úgy van.
Mi a baj?
Az a helyzet…
hogy szeretném odaadni a filmet valakinek.
De az ilyesmiktől nagyon zavarba jövök.
Megtennétek ti a kedvemért?
Mi? Ezt magadnak kell megcsinálnod.
Tudom, de…
Michael!
Menjünk oda együtt!
Veled megyek.
Ez nagyon kedves. Bajtársias dolog.
Jó.
Akkor odamegyek.
Azta! Jó sokan vannak.
Igen. Durva.
Figyeljetek!
Mutatni szeretnék valamit.
Gyertek!
Erre!
Ezt nézzétek!
Látjátok?
Az te vagy, Michael?
- Híres producer vagy. - Ne hízelegj már!
Igazat mondtál.
Hát persze.
Én gondoltam.
Mind gondoltuk.
Látjátok?
Ejha!
LEGYEN A FILM SZABAD!
Tiszta ideg vagyok.
Nagyon rosszul megy az ilyesmi.
Minden rendben lesz. Megvárunk téged idekint.
Inkább mégsem.
Mind eljöttünk idáig.
De…
Koga, te vagy az?
Sasaki?
Mit akarsz? Ennyi idő után?
Szeretnék bocsánatot kérni Maikótól.
Hadd beszéljek vele!
Gyere!
Sasaki, mikor haltál meg?
Két éve. Rákban.
Értem.
Mi az?
Ja, ez?
Az új filmem.
Rólam, Maikóról és rólad szól.
Még holtodban is filmezel?
Mániákus vagy.
Ez igaz.
Csak ehhez értek.
Gyere!
Maiko, semmit sem változtál.
Mindig is szorított érted.
De téged választott.
Tudod…
sokat gondolok a régi időkre.
Nem sikerült a forradalmunk.
De…
Megvolt közöttünk az egység. Abban biztos vagyok.
Maiko!
Ne haragudj!
Nagyon sajnálom!
Sziasztok!
Minden rendben?
Tökéletesen sikerült. Pompás volt.
Nem adtad oda neki?
Ha jobban belegondolsz, otthon nem lehet filmeket nézni.
Megvárom a DVD-t.
Ez nem fog megjelenni.
Jaj, ne csináljátok már!
Na, nem megyünk haza?
Figyeljetek!
Vetítsük le a filmet!
Hívjunk meg mindenkit!
Szuper ötlet!
Én is javasolni akartam.
Tényleg?
Igen.
- Legyen így! - Jól van.
Rendben. Vetítsük le!
Michael, kezdhetjük.
Jó estét kívánok. Michael vagyok.
Kierőszakoltam a barátaimnál, hogy segítsenek befejezni a filmet.
Ebben a filmben megvan a potenciál arra, hogy gyökeres változásokat hozzon.
És véleményem szerint összeköti a múltat és a jelent.
„Még holtodban is filmezel?”
Ezt mondta egy barátom. De bátraké a szerencse.
Remélem…
tetszeni fog nektek a film.
Tudod…
van egy új filmötletem.
Már megint?
Egy önéletrajzi film.
Szeretnék forgatni egy filmet az itt töltött éveimről.
Michael, ez az én ötletem volt.
Akkor csináljuk meg együtt!
Ez lesz a mesterművem.
Nem engedem.
Nem?
Minako!
Jól vagy?
Igen.
Csak még valahogy nem tudtam felfogni.
Én sem.
Az az igazság, hogy én is nyugtalan vagyok.
- Tanaka! - Igen?
Milyen a túlvilág?
Nem mondhatom el.
Mi?
Tanaka a felügyelőnk.
Mi? Miért nem mondtátok el? Ez nagyon para.
Ne csináld már! Áruld el!
Hamarosan megtudod.
Tanaka, olyan csökönyös vagy!
De tudod…
a forgatás szórakoztató volt.
Ugye?
A filmek nagyszerűek.
Egy csapatnyi felnőtt szenvedélyesen dolgozik egyetlen közös célért.
Bámulatos.
- Az. - Ugye?
Nana!
Forgass még filmeket, jó?
Használhatod a jegyzeteimet.
Jó munkát, Nana!
Miért pont én?
Akira!
A többit rád hagyom.
Részletesen jegyezz le mindent a világról!
Számíthatsz rám.
Tovább kell küzdened!
Nem adhatod fel, jó?
Ki ellen küzd?
Koccintsunk!
Egészségünkre!
Maradt még az ételből. Együnk!
Együnk!
Kérhetek belőle?
- Vegyél sült csirkét is! - Jó, kérek egyet.
Köszönöm!
Tessék…
- Ennyi jó lesz? - Igen, kösz!
Kérek még egy kicsit.
…A HULLÁMOK MORAJA ÉS AZ ÜRES TENGERPART.
Kopp-kopp!
Már mindenki alszik?
Igen.
Michael végül elaludt beszéd közben.
Tényleg tele van energiával.
Tessék!
Kösz!
Folytatod az írást?
Igen.
Szerintem addig, amíg apám be nem fejezi a regényét.
Értem.
Rólam is írj majd!
Hát persze.
Te leszel a főszereplő.
Nem kell. Csak egy kis szerepet kérek.
Szerettem volna veled…
több időt tölteni.
Miket beszélsz?
Eléggé…
megkedveltelek.
Mire akarsz kilyukadni?
Fura voltam?
Igen.
Vajon máshogy alakultak volna a dolgok,
ha még életünkben találkozunk?
Ezt már sosem tudjuk meg.
Igaz.
Akira!
Köszönöm! Jól éreztem magam.
Én is.
Köszönöm!
Indulás!
Átadom neked.
Nézz a hátad mögé!
- Kösz! - Ez hova menjen?
Ide középre.
Jól van.
Mennyi ember!
Ryo!
- Rég találkoztunk. - Igen.
Még van egy kis időnk. Nem iszunk egy teát?
De.
Jól megnőttél.
Kösz, hogy eljöttél.
- Először jársz Tokióban? - Igen.
Rengeteg itt az ember.
Igen, más helyekhez képest.
Igen.
Jövőre fogsz végezni?
Igen.
Tudod már, mihez kezdesz?
Még gondolkodom rajta.
De lehet, hogy az anyám nyomdokaiba lépek.
Kérlek, mesélj még róla!
Jó, persze.
Nagyon várom a filmet.
Remélem, tetszeni fog.
Nana!
Rég láttalak.
Sziasztok!
Ezer éve!
Szia!
Csúcs!
A jegyeket kérem!
- Erre tessék! - Kettes terem.
- Később találkozunk. - Jó szórakozást!
Kezdek izgulni.
Én is.
MÁGIKUS ÉJSZAKÁK
„MICHAEL” EMLÉKÉRE
A feliratot fordította: Szűcs Imre